Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, Lekarozko Aroztegia Jauregiaren inguruan sustatutako turismo-, hotel-, kirol- eta bizitegi-eremuaren Udalez gaindiko Plan Sektorialari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako ahozko galdera hau aurkezten dio Legebiltzarreko Mahaiari, izapidetu dezan:

Zertan da Lekarozko Aroztegia Jauregiaren inguruan sustatutako turismo-, hotel-, kirol- eta egoitza-eremuaren Udalez gaindiko Plan Sektoriala, zeina Mercantil Palacio de Arozteguia SLk sustatzen baitu? Nola bermatuko duzu jauregian, Aroztegia etxean eta San Migel ermitan planteatzen den proiektua bertako eta ibarreko kultur-giroan intergratzen dela?

Iruñean, 2019ko urriaren 2an

Foru parlamentaria: Adolfo Araiz Flamarique